આ અંગે મળતી માહિતી અનુસાર પલસાણા તાલુકાનાં કરેલી ગામે આવેલ રુદ્રાક્ષ રેસિડન્સિમાં રહેતા ગણેશભાઈ અનિલભાઈ પાવડેના બનેવી સોનું ઉર્ફે ચેતન મહેન્દ્રસિંહ રાજપૂત કારેલી ગામે આવેલ માટી ટાઉનશિપમાં રહે છે. સોનું ઉર્ફે ચેતન દારૂનો વેપાર કરે છે. તે તેના સાળા ગણેશને દારૂનો ધંધો કરવા માટે દબાણ કરતો હતો ગણેશે બે માસ પહેલા આ બે નંબરનો ધંધો ન કરવો હોય જેથી બનેવી સાથે સંબંધ કાપી નાંખ્યો હતો. સોનુએ ગણેશને ફોન કરીને તેની સોસાયટીની બહાર બોલાવ્યો હતો અને જણાવ્યુ હતું કે તું દારૂનો ધંધો મારી સાથે કેમ નથી કરતો આમ કહી અપશબ્દો બોલી ધારદાર ચપ્પુથી ગણેશના ડાબા નિતંબ અને ડાબા હાથ પર ઇજા પહોંચાડતા ગણેશને સારવાર માટે હોસ્પીટલમાં ખસેડવામાં આવ્યો હતો. બનાવ અંગે પલસાણા પોલીસે ગુનો નોંધી આગળની તપાસ હાથ ધરી છે.